text: রুপল ত্যাগী, (জন্ম ৬ অক্টোবর ১৯৮৯, মুম্বাই), একজন ভারতীয় কোরিওগ্রাফার ও টেলিভিশন অভিনেত্রী। তিনি জি টিভির জনপ্রিয় অনুষ্ঠান স্বপ্ন সুহানে লড়কপন কে-তে গুঞ্জন চরিত্রে অভিনয়ের জন্য অধিক পরিচিত। এরপর তিনি বিগ বস ৯ এবং নাচের রিয়ালিটি শো ঝলক দিখলা জা ৮-এ অংশগ্রহণ করেছিলেন।
  
  প্রারম্ভিক জীবন 
  ত্যাগী ভারতের ব্যাঙ্গালুরুতে ১৯৮৯ সালের ৬ই অক্টোবর জন্মগ্রহণ করেন। তিনি বঙ্গালুরুর সোফিয়া হাই স্কুল থেকে পড়াশোনা করেন। তিনি তার নিজ শহরের শিমক ধাবার নৃত্যশিক্ষা প্রতিষ্ঠান থেকে নাচ শেখেন, এরপর তিনি ভুল ভুলাইয়া চলচ্চিত্রের "মেরা দোলনা" গানের জন্য বলিউড কোরিওগ্রাফার পোনি ভার্মাকে সহায়তা করেন। মুম্বাইয়ে স্থায়ীভাবে বসবাস শুরুর আগে তিনি দুই বছর যাবৎ ব্যাঙ্গালুরু ও মুম্বাইয়ে ক্রমাগত স্থান পরিবর্তন করেছিলেন।
  
  পেশাজীবন 
  ২০০৭ সালে একজন কোরিওগ্রাফার হিসাবে তার পেশাজীবন শুরু করেন। মানশা চরিত্রে হামারে বেটিও কা বিবাহ-তে অভিনয় দিয়ে অভিনয়জীবন শুরুর পর তাকে এক নেয়ি ছোটি সি জিন্দেগি-তে দেখা যায়। এছাড়াও তাকে জিটিভিতে প্রাচী দেশাই এবং রাম কাপুর অভিনীত কাসাম সে ধারাবাহিকে দেখা যায়। ধারাবাহিকটি বালাজি টেলিফিল্মসের সাথে একতা কাপুর প্রযোজনা করেন।
  
  ভারতীয় সোপ অপেরা স্বপ্নে সুহানে লাড়াকপন কে-তে তিনি গুঞ্জন চরিত্রে অভিনয় করেছেন। রুপাল নৃত্যবিষয়ক রিয়ালিটি শো ঝলক দিখলা জা-তে ওয়াইল্ড কার্ড পাওয়ার মাধ্যমে অংশগ্রহণ করেন, কিন্তু এক সপ্তাহ পর প্রতিযোগিতা থেকে বাদ পড়ে যান। তিনি বিগ বস ৯-এর একজন প্রতিযোগী ছিলেন, যেখানে তিনি দিগনগনা সুর্যবানসির সাথে জুটিবদ্ধ ছিলেন এবং ভোটিংয়ের দ্বিতীয় সপ্তাহে প্রতিযোগিতা থেকে বাদ পড়ে যান।
  
  ২০১২ সালে ত্যাগী মাহিমা মাকওয়ানার (রচনা) সাথে গুঞ্জন চরিত্রে অভিনয়ের জন্য প্রিয় বোন এবং অঙ্কিত গেরার সাথে সেরা জুটি (গুঞ্জন ও ময়নক) বিভাগে দুইটি জি রিশতা অ্যাওয়ার্ড অর্জন করেন। একই চরিত্রে অভিনয়ের জন্য তিনি ২০১৩ সালে ফ্রেস নিউ ফেস বিভাগে ইন্ডিয়ান টেলি অ্যাওয়ার্ডসের জন্য মনোনীত হন।
  
  ২০২০ সালে ত্যাগী তার ইন্সটাগ্রামে এক খোলা চিঠি লেখেন, যেখানে তিনি ভারতীয় ধারবাহিকে প্রধান নারী চরিত্রকে খাটো করে দেখানো এবং ধারাবাহিকগুলোর "পশ্চাৎগামীতা" নিয়ে সমালোচনা করেন। তিনি নির্মাতাদের উদ্দেশ্য করে বলেন, "আপনি মনে করেন আপনি 'কালো' ত্বকের মেয়ে, 'খাটো' মেয়ে, 'মোটা' মেয়ে ইত্যাদিকে এবং তারা যে সমস্যা নিয়ে আছে সেটি নিয়ে নাটক তৈরী করছেন এবং এটাকে একটা প্রগতিশীল অনুষ্ঠান বলছেন। না"।
  
  টেলিভিশন
  
  চলচ্চিত্র তালিকা 
  ২০০৭: ভুল ভুলাইয়া – মেরে দোলনা
  
  পুরস্কার
  
  তথ্যসূত্র
  
  বিষয়শ্রেণী:জীবিত ব্যক্তি
  বিষয়শ্রেণী:১৯৮৯-এ জন্ম
  বিষয়শ্রেণী:বেঙ্গালুরুর অভিনেত্রী
  বিষয়শ্রেণী:ভারতীয় ধারাবাহিক নাটক অভিনেত্রী
  বিষয়শ্রেণী:২১শ শতাব্দীর ভারতীয় অভিনেত্রী
  বিষয়শ্রেণী:ভারতীয় টেলিভিশন অভিনেত্রী
  বিষয়শ্রেণী:হিন্দি টেলিভিশনের অভিনেত্রী
  বিষয়শ্রেণী:বিগ বসের প্রতিযোগী
title: রুপল ত্যাগী